Сирияда "Әл Қаида" басшысының орынбасары өлтірілді
"Сирияда "Әл Қаида" басшысының орынбасары өлтірілді" | "https://abai.kz/post/48274"
TITLE: Сирияда "Әл Қаида" басшысының орынбасары өлтірілді
URL: https://abai.kz/post/48274
META: "Сирияда "Әл Қаида" басшысының орынбасары өлтірілді" | "https://abai.kz/post/48274"
DATE: 28.02.2017
AUTHOR(s): Абай-Ақпарат
TOTAL WORDS: 91
TEXT: Сирияның солтүстік-батысында АҚШ әуе күштерінің соққысы нәтижесінде "Әл Қаида" террористік ұйымы жетекшісінің орынбасары Ахмед Хасан Әбу әл-Хайр әл-Масри өлтірілді. Бұл туралы SITE сайты хабарлады. The Guardian мәліметі бойынша, әл-Масри 26 ақпанда өлтірілген. Дүйсенбі күні Пентагон Сирияның осы ауданында әуе соққысын жасағанын растады, бірақ соққы мақсатын жасырып қалды. "Джебхат Фатх аш-Шам, идеологиясы жағынан "Әл Қаидаға" жақын топ, әл-Масридің өлгенін растады. Жекелеген жиһадшылар да бұл ақпаратты растады, деп жазды басылым. Қаңтар айында Пентагон әуе соққылары нәтижесінде "Әл-Қаиданың" екі жетекшісі - Мохаммад Хабиб Буссадун әл-Туниси мен Абд әл-Джалиль Әл-Муслимидің көздері жойылғанын мәлімдеді. Абай ақпарат
